**Rámcová dohoda**

**na dodanie tovaru**

**Dodávateľ**:

Zastúpený:

Bankové spojenie:

IBAN:

IČO:

DIČ:

IČ DPH:

Obchodný register:

(ďalej len „dodávateľ“)

a

**Objednávateľ**: Mestská časť Bratislava-Petržalka

Kutlíkova 17, 852 12 Bratislava

Zastúpená: Ing. Jánom Hrčkom, starostom

Bankové spojenie: Prima banka a.s.

IBAN: SK41 5600 0000 0018 0059 9001

IČO: 00 603 201

DIČ: 2020936643

(ďalej len „objednávateľ“)

**Preambula**

Táto rámcová dohoda sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok I.**

**Predmet rámcovej dohody**

1. Predmetom tejto rámcovej dohody je dodanie tovaru – dodávka mikroténových vreciek na psie exkrementy v blokoch po 50 ks s možnosťou zavesenia do držiaka a roliek s obsahom 350 ks mikroténových vreciek.
2. Na základe pokynu oprávneného zamestnanca objednávateľa, podľa č. VI., ods. 1. Rámcovej dohody, dodávateľ bude dodávku vreciek na psie exkrementy vykonávať od júla 2019 do júna 2021 (vrátane). Dodávka blokov vreciek sa uskutoční raz do mesiaca po dobu dvoch rokov a to určenom množstve, vždy k poslednému pracovnému dňu predchádzajúceho mesiaca.

|  |  |
| --- | --- |
| **Mesiac** | **Počet blokov sáčkov (počet obslužných dní x počet košov)** |
| 2019 Júl | 8 x 230 = 1840 |
| 2019 August | 9 x 230 = 2070 |
| 2019 September | 8 x 230 = 1840 |
| 2019 Október | 9 x 230 = 2070 |
| 2019 November | 9 x 230 = 2070 |
| 2019 December | 9 x 230 = 2070 |
| 2020 Január | 9 x 230 = 2070 |
| 2020 Február | 8 x 230 = 1840 |
| 2020 Marec | 9 x 230 = 2070 |
| 2020 Apríl | 8 x 230 = 1840 |
| 2020 Máj | 9 x 230 = 2070 |
| 2020 Jún | 9 x 230 = 2070 |
| 2020 Júl | 9 x 230 = 2070 |
| 2020 August | 8 x 230 = 1840 |
| 2020 September | 9 x 230 = 2070 |
| 2020 Október | 9 x 230 = 2070 |
| 2020 November | 8 x 230 = 1840 |
| 2020 December | 9 x 230 = 2070 |
| 2021 Január | 9 x 230 = 2070 |
| 2021 Február | 8 x 230 = 1840 |
| 2021 Marec | 9 x 230 = 2070 |
| 2021 Apríl | 9 x 230 = 2070 |
| 2021 Máj | 8 x 230 = 1840 |
| 2021 Jún | 9 x 230 = 2070 |
| **Spolu:** | **47 840 ks** |

**Článok II.**

**Čas plnenia**

Dodávateľ sa zaväzuje dodávať tovar obsiahnutý v predmete rámcovej dohody na základe pokynu oprávneného zamestnanca objednávateľa podľa č. VI., ods. 1. rámcovej dohody po predchádzajúcej vzájomnej konzultácii odo dňa nadobudnutia účinnosti rámcovej dohody podľa bodu VII., ods. 4 rámcovej dohody do vyčerpania finančného limitu .......,-€ bez DPH.

**Článok III.**

**Cena za dielo**

1. Celková cena za dodanie tovaru je .............,- € bez DPH.
2. Mikroténové vrecká v bloku s obsahom 50 ks, bez potlače, čiernej farby s rozmerom vrecka: šírka 140 mm + 2x 35 mm zalomenie v bokoch, výška 300 mm + blokovanie 20 mm. Pri blokoch je potrebná možnosť zavesenia do zásobníkov umiestnených na odpadových nádobách – perforácia bloku v strede alebo po stranách s pridanou šnúrkou na zavesenie - ......./ks bez DPH.
3. Mikroténové vrecká v rolke spojené kratšou stranou s obsahom 350 ks, bez potlače, čiernej farby s rozmerom vrecka 220 mm x 300 mm, hrúbka materiálu 0,01 mm - .../ks bez DPH.
4. V cene je zahrnutá aj doprava na miesto určenia.

**Článok IV.**

**Platobné podmienky**

1. Dodávateľ je oprávnený fakturovať za dodanie tovaru na základe preberacieho protokolu dodávateľom, ktorý podpíšu dodávateľ a určená osoba za objednávateľa. Protokol tvorí prílohu faktúry.
2. Platba za dodanie tovaru sa bude uskutočňovať na základe faktúry vystavenej dodávateľom.
3. Objednávateľ uhradí faktúru za vykonané služby do 15 dní od jej doručenia objednávateľovi. Úrok z omeškania sa stanovuje na 0,05 % za každý deň omeškania.

**Článok V.**

**Sankcie**

1. Pri nedodržaní termínu dodania tovaru, kvality alebo rozsahu tovaru, ktorý je predmetom rámcovej dohody má objednávateľ právo znížiť fakturovanú čiastku o 40 % z fakturovanej sumy.
2. Pri predčasnom ukončení zmluvného vzťahu, t.j. pred uplynutím termínu dohodnutého v rámcovej dohode zo strany dodávateľskej firmy, bez zavinenia mestskej časti, zaväzuje sa dodávateľ zaplatiť zmluvnú pokutu 5000,-€.
3. Pri neplnení predmetu rámcovej dohody alebo kvalita tovaru nebude zodpovedať objednávke dodávateľom, môže objednávateľ rámcovú dohodu vypovedať. Vypovedanie rámcovej dohody objednávateľom sa uskutoční písomnou formou s jednomesačnou výpovednou lehotou. Výpovedná lehota začína plynúť prvým dňom nasledujúceho mesiaca odo dňa doručenia vypovedania rámcovej dohody.

**Článok VI.**

**Ostatné ustanovenia**

1. Oprávnenými zamestnancami objednávateľa, ktorí sú poverení preberaním vreciek je: Mgr. Veronika Berner Ďurinová, a prípadne ďalšia osoba, ktorú určí nadriadený zamestnanec.
2. Odovzdávaním vreciek sú oprávnení zamestnanci dodávateľa, príp. ďalší zamestnanci splnomocnení konateľom dodávateľa.
3. Dodávateľ dodá vrecká také, ktoré sú v súlade s platnými zákonmi o autorizácii výrobkov. V prípade porušenia sa bude dodávateľ zodpovedať tretím osobám za prípadné škody, ktoré im vzniknú v súvislosti s porušením autorských práv. V prípade súdnych sporov bude dodávateľ vystupovať bez akejkoľvek účasti objednávateľa.
4. Dodávateľ vyhlasuje, že technické zariadenie, ktorého použitie je premetom tejto rámcovej dohody je chránené na úrovni úžitkového vzoru a je využívané so súhlasom autora na teritóriu Slovenskej republiky.
5. Dodávateľ zodpovedá za škody spôsobené z nedbanlivosti alebo úmyselne, v zmysle § 373-386 obchodného zákonníka. Objednávateľ nezodpovedá za prípad pracovného úrazu zamestnancov dodávateľa. Prípadné škody vzniknuté pri plnení predmetu rámcovej dohody dodávateľom voči tretej osobe v plnom rozsahu znáša dodávateľ.
6. Identifikačné údaje o dodávateľovi uvedené v rámcovej dohode sa považujú za dôverné.

**Článok VII.**

**Záverečné ustanovenia**

1. Rámcová dohoda je vyhotovená v šiestich vyhotoveniach, z ktorých štyri dostane objednávateľ a dve dodávateľ.
2. Právne vzťahy touto rámcovou dohodou výslovne neupravené sa riadia príslušnými platnými slovenskými právnymi predpismi.
3. Rámcovú dohodu možno meniť a dopĺňať len písomne s obojstranným súhlasom vo forme dodatku.
4. Rámcová dohoda nadobúda platnosť dňom podpisu obidvoma zmluvnými stranami a účinnosť deň po zverejnení na webovej stránke objednávateľa.
5. Zmluvné strany prehlasujú, že si rámcovú dohodu riadne prečítali, jej obsahu porozumeli, s jej obsahom súhlasia bez výhrad a na znak tohto súhlasu ju vlastnoručne podpisujú.

V Bratislave, dňa.................

Objednávateľ: Dodávateľ